***Проект***

*Приложение № 1*

**О Б Щ И Н С К А О Б Р А З О В А Т Е Л Н А П Р О Г Р А М А**

**2023** – **2025**

Образованието е ценностен ориентир за благополучието на всяка нация и върху неговото развитие оказват силно въздействие всички икономически, социални, демографски и политически промени. За подобряване на качеството на образованието в община Пловдив от 2017 година на всеки три години се изпълнява краткосрочна комплексна образователна програма, която се фокусира върху създаване на оптимални условия за устойчивост и напредък на образователния процес.

В динамиката на XXI век и интензивността на темповете на развитие във всички обществени сфери усвояването на ключови компетентности и прилагането им в практиката, актуализацията на ресурсите, разпространението на иновациите и непрекъснатото разширяване на обхвата на образованието са предизвикателства, пред които се изправя системата за предучилищно и училищно образование.

Планираните инвестиции в образователната система дават възможност едновременно да се постигат целите за развитие на способностите на децата и учениците за успешна социална и професионална реализация, за продължаващата квалификация на учителите, за прилагането на нови методи и подходи на обучение и възпитание, за оптимизиране и модернизиране на работната среда.

Настоящата програма за периода 2023 – 2025 година е разработена в отговор на въведените промени и реформи в образованието и е резултат от проучване на актуалното състояние, потребностите и очакванията от системата за предучилищно и училищно образование в община Пловдив. Програмният документ служи за планиране на задачите и ресурсите на общината, ангажира всички заинтересовани страни в областта на образованието и е продължение на целенасочените усилия на местните власти за дългосрочно икономическо развитие на града и региона.

Общинската образователна програма е насочена към повишаване на качеството на учебно-възпитателния процес чрез осигуряване на подкрепяща среда, която обединява образователни традиции, иновативни педагогически решения и дигитално развитие.

Програмата включва седем подпрограми, свързани с реализирането на един от основните приоритети на община Пловдив в областта на образованието, а именно:

**Осигуряване на условия за качествено и ефективно образование и превръщане на образователната среда в детската градина и училището в желана от децата и учениците територия.**

**I. ПОДПРОГРАМА „ОБЛАГОРОДЯВАНЕ НА ДВОРНИ ПРОСТРАНСТВА, ПРОЕКТИРАНЕ И ИЗГРАЖДАНЕ НА НОВИ СПОРТНИ ПЛОЩАДКИ И/ ИЛИ РЕМОНТ И СЕРТИФИЦИРАНЕ НА СЪЩЕСТВУВАЩИ ТАКИВА, ОСИГУРЯВАНЕ НА МЕРКИ ЗА ДОСТЪПНА АРХИТЕКТУРНА СРЕДА В ОБЩИНСКИТЕ УЧИЛИЩА И ЦПЛР – ОДК – ПЛОВДИВ“**

Настоящата подпрограма определя общата рамка на процедурата по кандидатстване и подбор за финансиране на общинските училища на територията на община Пловдив за облагородяване на дворни пространства, проектиране и изграждане на нови спортни площадки и/или ремонт и сертифициране на съществуващи такива,осигуряване на мерки за достъпна архитектурна среда в общинските училища и ЦПЛР – ОДК – Пловдив. Целта на подпрограмата е както осигуряване на достъпна среда, така и възстановяване, модернизиране, създаване и поддържане на обекти, съоръжения и инфраструктура в спортната база на общинските училища и облагородяване на прилежащите дворни пространства за гарантиране на висока функционалност и максимална сигурност при експлоатация, както и привеждането им в съответствие с действащата нормативна база и утвърдените международни стандарти и изисквания на ЕС.

**Период на програмата: 2023 – 2025 г.**

**Проектните предложения се подават ежегодно в срокове, определени със заповед на Кмета на община Пловдив.**

**Индикативен бюджет на подпрограмата за 2023 г. – до 600 000 лв.;**

**Индикативен бюджет на подпрограмата за 2024 г. – до 600 000 лв.;**

**Индикативен бюджет на подпрограмата за 2025 г. – до 600 000 лв.**

**Очаквани резултати:**

* Ремонтиране и обновяване на дворните пространства на общинските училища и ЦПЛР – ОДК – Пловдив.
* Осигуряване на мерки за достъпна архитектурна среда в общинските училища и ЦПЛР – ОДК – Пловдив на територията на община Пловдив;
* Текущ ремонт на санитарни помещения;
* Премахване на опасни постройки/ съоръжения;
* Изграждане, ремонт, обезопасяване и сертифициране на спортни площадки в общинските училища и ЦПЛР – ОДК – Пловдив на територията на община Пловдив.

**1. Допустими кандидати за финансиране** по подпрограмата са общински училища, находящи се на територията на община Пловдив, и ЦПЛР – ОДК – Пловдив, които:

* 1. не участват или не са участвали през последните пет години, предхождащи годината на кандидатстване, в проекти по национални, оперативни и европейски програми с обект на интервенция, идентичен с този, с който кандидатстват за финансиране по Подпрограма „Облагородяване на дворни пространства, проектиране и изграждане на нови спортни площадки и/ или ремонт и сертифициране на съществуващи такива, осигуряване на мерки за достъпна архитектурна среда в общинските училища и ЦПЛР – ОДК – Пловдив“;
  2. не участват с проект за новоизградени през последните пет години спортни площадки, освен в случаите на обоснована необходимост.

1.3. Един кандидат може да подаде един проект за финансиране по настоящата подпрограма, който може да включва и повече от един обект на интервенция.

1.4. Когато за изпълнението на съответните СМР се изисква одобрен технически/ работен инвестиционен проект и/ или издаване на разрешение на строеж, съответната образователна институция следва да ги представи при кандидатстване.

1. **По настоящата подпрограма са допустими за финансиране следните дейности със съответните условия за извършване:**
   1. Допустими дейности:

* Облагородяване на дворните пространства в общинските училища на територията на община Пловдив и ЦПЛР – ОДК – Пловдив (вертикална планировка с отводняване, полагане на нова или подмяна на стара настилка, оформяне на алеи, кътове за почивка, озеленяване, ремонт на огради и др.);
* Текущ ремонт на санитарни помещения;
* Премахване на опасни постройки/ съоръжения;
* Осигуряване на мерки за достъпна архитектурна среда;
* Ремонт на външни спортни площадки и съоръжения, включително оборудването им със съответните съоръжения – баскетболни кошове и хандбални врати, баскетболни конструкции и табла, волейболни пилони, трапове за дълъг скок и др. еквивалентни;
* Изграждане на открити спортни площадки, включително оборудване, огради и осветление.

2.2. Всички СМР следва да бъдат извършени при съблюдаване на разпоредбите на ЗУТ и подзаконовите нормативни актове по неговото прилагане, както и Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията, Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, Наредба № РД-02-20-3 от 21 декември 2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата и Наредба № 1 от 12 януари 2009 г. за условията и реда за устройството и безопасността на площадките за игра.

2.3. Всички дейности, обект на интервенция, трябва задължително да бъдат извършвани върху недвижима собственост, притежавана и/ или предоставена за управление на съответната образователна институция за срок не по-малко от 5 г. от подаване на искането за финансиране.

2.4. Дейностите, за които се иска финансиране, следва да не са физически започнали преди влизане в сила на акта за финансирането му.

2.5. Резултатите от реализацията на проекта не могат да се използват от кандидата за извършване на икономическа дейност в продължение на 5 години от въвеждането им в експлоатация.

**3. Максималният размер на финансирането от страна на община Пловдив за един подаден от кандидата проект е в размер на до 80 % от допустимите разходи, но не повече от 48 000 лв. с ДДС.** Кандидатът следва да заложи в бюджета си не по-малко от 20% съфинансиране на допустимите по проекта разходи. В случай че изискването не е спазено, комисията по т. 7.1 може да увеличи съфинансирането на кандидата до 20 %. По подпрограмата се допуска представяне на проектни предложения с по-висока стойност от посочената, като средствата, надвишаващи максимално допустимите, се осигуряват като съфинансиране от страна на кандидата.

*Предвижданите за финансиране допустими дейности не съдържат елемент на държавна помощ, тъй като интервенциите са насочени изцяло към образователни институции, които са част от образователната система. Съгласно действащото законодателство, образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на училищата се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.*

**4. Допустими разходи**, които ще се финансират по настоящата подпрограма, са:

* строително-монтажни работи, свързани с облагородяване на дворните пространства на общинските училища и ЦПЛР – ОДК – Пловдив, изграждане на нови спортни площадки, реконструкция, ремонт на съществуващи такива;
* осигуряване на мерки за достъпна архитектурна среда;
* разходи за текущ ремонт и оборудване/обзавеждане на санитарни възли;
* разходи за премахване на опасни постройки/съоръжения;
* разходи за осветление и ограда;
* разходи за спортно оборудване и/или обзавеждане на спортна инфраструктура на открито;
* за авторски надзор (при наличие на инвестиционен проект);
* за строителен надзор;
* за оценка на съответствието на проектите, съгласно чл. 142, ал. 4 и чл. 169 от ЗУТ;
* разходи, свързани с въвеждането на обекта в експлоатация;
* сертифициране на изградените площадки;
* издаване на удостоверение за въвеждане на строежа в експлоатация.

**5. Условия и ред за кандидатстване**

За предоставяне на финансовата подкрепа по подпрограмата, директорът на кандидатстващата образователна институция представя в отдел „Образование“ при община Пловдив следните документи:

5.1. Искане за финансиране, обективирано в докладна записка с подпис и печат от директора на образователната институция, адресирана до началника на отдел „Образование“, в която се посочва:

- място на реализация с посочване на обекта на интервенция;

- срок на реализация, не по-късно от 01.10 на годината, в която се кандидатства;

- обща стойност на проекта с ДДС;

- размер на исканите средства с ДДС;

- размер на собствено финансиране (минимум 20 %);

- кратко описание на дейностите, които ще се извършват по проекта;

- очаквани резултати;

5.2. Документ, който показва, че са планирани средства или е извършена корекция по бюджета на образователната институция за годината, в която се кандидатства;

5.3. Декларация (свободен текст) за липса на неразплатени и просрочени задължения на образователната институция към датата на кандидатстване;

5.4. Декларация (свободен текст), че резултатите от инвестицията няма да се използват за извършване на икономическа дейност в продължение на 5 години от въвеждането им в експлоатация;

5.5. Декларация (свободен текст) от директора на образователната институция, че е запознат с условията на настоящата подпрограма;

5.6. Документ от съответната районна администрация за нуждата/ липсата на такава от предоставяне на строителни документи и съответно вида на необходимите за обекта документи (проект, разрешение за строеж, разрешение за поставяне и т.н.);

5.7. Технически или работен инвестиционен проект съгласно Закона за устройство на територията, Наредба № 4 за обхвата и съдържанието на инвестиционните проекти (за СМР, които изискват изготвянето на такъв спрямо указанията, издадени от районната администрация – т. 5.6), придружен от подробни количествени сметки по приложимите части. Техническият/ работният проект следва да бъде надлежно съгласуван с всички експлоатационни дружества и други съгласувателни органи съгласно действащата нормативна уредба и одобрен от главния архитект на района, в обхвата на който попада съответната образователна институция, когато се изисква съгласно ЗУТ. Техническият/ работният проект няма да бъде предмет на оценка по настоящите правила. Кандидатът носи пълната отговорност за качеството и пълнотата на разработения инвестиционен проект, включително за законосъобразността при изготвянето, съгласуването и одобряването на инвестиционния проект в качеството му на Възложител по проекта;

5.8. При необходимост (спрямо указанията, издадени от районната администрация – т. 5.6) становище от инженер конструктор;

5.9. Оценка на съответствието на инвестиционния проект със съществените изисквания към строежите съгласно чл. 142, ал. 6 от ЗУТ;

5.10. Минимум две оферти за извършване на допустимите СМР дейности със срок на валидност минимум 120 календарни дни, но не по-малък от срока за реализация на проекта, съдържащи подробна количествено-стойностна сметка. В офертата следва да са включени всички разходи за реализиране на проекта, както и разход за сертифициране по смисъла на чл. 63 от Наредба № 1 от 12 януари 2009 г. за условията и реда за устройството и безопасността на площадките за игра, извършено от лице независимо от строителя. В двете оферти следва предвидените видове и количества СМР да бъдат еднакви. Приема се офертата с най-ниска цена;

5.11. При доставка на спортно оборудване/ съоръжения за достъпна среда – индикативен остойностен списък;

5.12. Когато за предвидените за изпълнение СМР се изисква съгласно приложимото законодателство технически/работен инвестиционен проект, същият се изработва служебно и одобрява от съответната районна администрация или се възлага за изработка на трета страна за сметка на кандидатстващото учебно заведение;

5.13. При кандидатстване за финансиране на дейности за изграждане на нови спортни площадки и/ или ремонт на съществуващи такива следва същите по размер да отговарят на изискванията на Наредба № 1 от 12 януари 2009 г. за условията и реда за устройството и безопасността на площадките за игра и Наредба № РД-02-20-3 от 21 декември 2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата.

5.14. В заявената от кандидата сума за финансова помощ не се допуска наличието на разходи, които не са обосновани и обвързани с конкретна дейност от проекта. Всички разходи, обхванати в бюджета за изпълнение, следва да кореспондират с описанието на дейностите в техническия/ работния проект за строително-монтажни работи и/ или ремонтни дейности от количествената сметка за изграждане на нови спортни площадки и/ или ремонт и сертифициране на съществуващи такива, дейностите за ремонт/ облагородяване на дворните пространства или в схемата за поставяне на съоръжения. Непредвидени разходи за СМР няма да бъдат възстановявани от община Пловдив.

В проекта могат да се посочват само дейности, изпълнението на които приключва до 1 октомври на годината, в която се кандидатства.

Документите по т. 5 се представят сканирани на ел. поща на отдел „Образование“ – education@plovdiv.bg, или при възможност документите по т. 5.1, 5.2, 5.3 и 5.4 се подават в оригинал с подпис и печат на директора на образователната институция, а останалите в копие с гриф „вярно с оригинала“, подпис и печат, адресиран до началника на отдел „Образование“ при община Пловдив, на адрес гр. Пловдив, ул. „Цариброд“ № 1, ет. 3.

**6. Срок за кандидатстване** – началната и крайната дата за подаване на проекти и срокът за разглеждане на документи се определят със заповед на Кмета на община Пловдив, която се предоставя на заинтересованите институции чрез е-поща.

**7. Разглеждане на постъпилите искания за финансиране**

7.1. Постъпилите документи по т. 5 се разглеждат от комисия, назначена със заповед на Кмета на община Пловдив.

7.2. Комисията се състои от петима редовни членове, като задължително в нея се включват служители на отдел „Образование“ и минимум един служител с инженерно образование от общинската администрация и резервни членове, които са минимум трима.

7.3. Членовете на комисията не могат да са свързани лица с кандидатите и/ или да са в конфликт на интереси, за което подписват декларация след получаване на списъка с участниците, искащи финансиране по настоящите правила.

7.4. В случай че се установи несъответствие с изискването на т. 7.3, съответният член на комисията се заменя по реда на т. 7.2.

7.5. Решенията на комисията са законосъобразни, ако присъстват повече от половината от членовете ѝ.

7.6. Решенията на комисията се вземат с мнозинство повече от половината от присъстващите (50% + 1 глас).

7.7. Документите по т. 5 се оценяват по допустимост, в съответствие с изискванията, посочени в точки от 1 до 5. В случай на установени неточности и непълноти (липсващи и/или непълни документи), проектът се връща на кандидата за отстраняването им. В процеса на оценката от кандидата може да се изискват допълнителни документи и разяснения, както и да се изиска изменение на някои аспекти от представения проект. Ако кандидатът не представи изисканата информация в указания срок или в процеса на разяснения и корекции и пропуските не могат да бъдат отстранени, искането му за финансиране може да бъде отхвърлено. В случай че кандидатът откаже да въведе поисканите промени и/ или в представените документи не е отразил правилно коментарите, искането за финансиране може да бъде отхвърлено.

7.8. Комисията може да извършва корекции в бюджета на проекта, в случай че при оценката се установи:

7.8.1. наличие на недопустими дейности и/ или разходи;

7.8.2. несъответствие между предвидените дейности и видовете заложени разходи;

7.8.3. дублиране на разходи или несъответствие в количествата между офертата и проекта/ схемата;

7.8.4. неспазване на други условия за допустимост в условията за кандидатстване по подпрограмата;

7.8.5. завишени количества;

7.8.6. неоснователност на разходите;

7.8.7. комисията има право да намалява стойността на офертата в процентно отношение, ако прецени, че предложените единични цени са завишени спрямо пазарните;

7.8.8. комисията има право да разпредели с еднакъв процент недостига от средства, надвишаващ утвърдения годишен размер на подпрограмата, между одобрените за финансиране училища;

7.9. Корекциите по т. 7.8.2 и 7.8.3 се извършват след изискване на допълнителна пояснителна информация от кандидата или извършена проверка на място от служител на община Пловдив.

7.10. Корекциите по т. 7.8 не могат да водят до:

7.10.1. увеличаване на размера или на интензитета на финансовата помощ, предвидени в подаденото искане за финансиране;

7.10.2. невъзможност за изпълнение на целите на проекта или включените дейности;

7.10.3. промяна на качеството на проекта;

7.11. Комисията не разглежда искания за финансова подкрепа в следните случаи:

7.11.1. за покриване на предварително направени разходи;

7.11.2. за дейности, които не отговарят на посочените изисквания и определените критерии;

7.11.3. кандидатът не отговаря на условията за допустимост на тези правила;

7.11.4. кандидатът не е предвидил/ осигурил изискуемото съфинансиране.

7.12. При разпределяне на средствата за финансиране комисията взема предвид и следните обстоятелства:

7.12.1. исканията на образователните институции, които не са финансирани през предходните две години;

7.12.2. мерки за облагородяване на дворни пространства;

7.12.3. осигуряването на мерки за достъпна архитектурна среда;

7.12.4. прави се преценка на необходимостта от предложените за финансиране дейности;

7.12.5. при равни други условия се одобряват кандидатите според реда на постъпване на пълния набор документи.

7.13. Комисията по 7.1. разпределя до 100 % от отпуснатия бюджет за целите на настоящата финансова подкрепа.

7.14. Комисията се произнася с решение за допускането на кандидатстващите за финансиране в срок от 15 календарни дни след крайния срок за разглеждане на документи. Решенията се утвърждават от Кмета или се връщат за доработване от комисията. Утвърденото решение се изпращат на одобрения/ отхвърления кандидата по електронен път.

7.15. Контрол върху дейността на комисията се осъществява от Кмета на община Пловдив.

**8. Решенията на комисията по т. 7 се предоставят за съхранение и контрол на отдел „Образование“.**

8.1. В едноседмичен срок от утвърждаване на решението от Кмета за предоставяне на финансовата помощ началникът на отдел „Образование“ или определен от него служител от звеното уведомява дирекция „Финансова политика“ – община Пловдив за размера на одобрените средства.

8.2. Дирекция „Финансова политика“ на община Пловдив извършва необходимите корекции по бюджетите на съответните образователни институции в 14-дневен срок от утвърждаване от кмета на решението по т. 7.14.

**9. Контрол**

9.1. Кметът на община Пловдив има право да упражнява чрез определен от него служител от дирекция „Строителство и инвестиции“ контрол по извършване на дейностите по проекта.

9.2 За изпълнение на проекта, за който е одобрено финансовото подпомагане, кандидатът представя не по-късно от 31.10. на текущата година, в която е одобрен и се изпълнява проектът, отчет за извършените дейности.

9.3. Отчетът по т. 9.2 се подготвя и представя в отдел „Образование“ и съдържа:

9.3.1. финансов отчет, към който се прилагат заверени копия от всички оригинални документи за направените разходи – договори, фактури, протоколи, разписки и др.;

9.3.2. съгласуван от служителя по т. 9.1 на Протокол/ Акт за извършените СМР (Образец 19). Паричните средства се изплащат на изпълнителя задължително след подписване на Протокол/ Акт за извършените СМР (Образец 19) от страна на представителя на община Пловдив;

9.3.3. Документ, издаден от съответната районна администрация, удостоверяващ, че реализираният обект на интервенция, заложен в проекта, отговаря на всички необходими изисквания съгласно ЗУТ и подзаконовите нормативни актове за неговото прилагане;

9.3.4. удостоверение за въвеждане в експлоатация (в случай на строеж и/ или ремонт на спортни площадки) или разрешение за поставяне.

9.4. Отчетът по т. 9.2 се разглежда от комисията по т. 7.1, назначена от Кмета на община Пловдив.

9.5. Заседанията на комисията се провеждат веднъж месечно при наличие на постъпили отчети.

9.6. При констатиране на несъответствие и/ или неточности и/ или грешки в представените отчети, касаещи извършени разходи, комисията дава подходящ срок на кандидата за отстраняването им.

9.7. При неотстраняване на несъответствие и/ или неточности и/ или грешки в представените отчети по предходната подточка, както и в случай на отчитане на неправомерен разход и/ или липса на отчетни документи, доказващи съответния разход, комисията предлага съответния/те разход/и за възстановяване.

9.8. Решенията на комисията по т. 9.4 се утвърждават от Кмета на община Пловдив.

9.9. Средствата, подлежащи на възстановяване, следва да бъдат върнати по сметката на община Пловдив в срок до 15 декември на текущата година, в която се кандидатства.

**II. ПОДПРОГРАМА „ОБЛАГОРОДЯВАНЕ НА ДВОРНИ ПРОСТРАНСТВА, ПРОЕКТИРАНЕ И ИЗГРАЖДАНЕ НА НОВИ ПЛОЩАДКИ ЗА ИГРА И/ ИЛИ РЕМОНТИ И СЕРТИФИЦИРАНЕ НА СЪЩЕСТВУВАЩИ ТАКИВА, ОСИГУРЯВАНЕ НА МЕРКИ ЗА ДОСТЪПНА АРХИТЕКТУРНА СРЕДА** **В ОБЩИНСКИТЕ ДЕТСКИ ГРАДИНИ“**

Настоящата подпрограма определя общите рамки на процедурата по кандидатстване и подбор за финансиране на общински детски градини на територията на община Пловдив за изпълнение на дейности по облагородяване на прилежащите им дворни пространства, проектиране и изграждане на нови площадки за игра и/ или ремонти и сертифициране на съществуващи такива, осигуряване на мерки за достъпна архитектурна среда, текущ ремонт на физкултурни салони.

**Период на програмата: 2023 – 2025 г.**

**Кандидатстването по Подпрограмата се осъществява ежегодно в рамките на един прием на проектни предложения.**

* В случай че индикативният бюджет на подпрограмата за съответната календарна година не е изчерпан в рамките на обявения първи прием на проектни предложения, се обявява втори прием;
* В случай че одобрен за финансиране кандидат се откаже от последващо изпълнение на проектното предложение, то определеният финансов ресурс се разпределя от кмета на община Пловдив, чрез комисията по т. 7.1 при съобразяване на т. 3.2.

**Индикативен бюджет на подпрограмата за 2023 г. – до 200 000 лв.;**

**Индикативен бюджет на подпрограмата за 2024 г. – до 200 000 лв.;**

**Индикативен бюджет на подпрограмата за 2025 г. – до 200 000 лв.**

**Очаквани резултати:**

* Облагородяване на дворни пространства в общински детски градини;
* Изграждане на площадки за игра в общински детски градини;
* Сертифициране на площадки за игра в детски градини на територията на община Пловдив;
* Ремонтиране и/ или обновяване на съществуващи площадки за игра в общински детски градини (съгласно нормативните изисквания);
* Осигуряване на мерки за достъпна архитектурна среда в детските градини;
* Текущ ремонт на физкултурни салони.

**1. Допустими кандидати за финансиране** по подпрограмата са общински детски градини, находящи се на територията на община Пловдив, които:

1.1. не заявяват искане за финансиране на дейност/-и за обект/-и, получили финансиране през последните пет години, считано от подаване на проекта по подпрограмата, по общински, национални, оперативни и/ или европейки програми;

1.2. не участват с проект за новоизградени през последните пет години площадки за игра, освен в случаите на обоснована необходимост.

1.3. Един кандидат може да подаде един проект за финансиране по подпрограмата, който да включва и повече от един обект на интервенция:

- едно облагородяване на дворно пространство – вертикална частична/ вертикална планировка, полагане на нова или подмяна на съществуваща настилка, оформяне на алеи, озеленяване;

- една или няколко детски площадки;

- осигуряване на мерки за достъпна архитектурна среда;

- един текущ ремонт на физкултурен салон.

**2. По настоящата подпрограма са допустими за финансиране следните дейности със съответните условия за извършване:**

2.1. За облагородяване на дворни пространства (вертикална частична/ вертикална планировка, полагане на нова или подмяна на съществуваща настилка, оформяне на алеи, озеленяване и др.);

2.2. За изграждане и въвеждане в експлоатация на нови площадки за игра, разположени на открито, както и основното обновяване на съществуващи площадки за игра, а именно:

- Изработване на технически/ работен инвестиционен проект;

- Дейности, свързани с оценка за съответствието на техническия/работния проект от експертен съвет на одобряващата администрация или изготвяне на комплексен доклад (ако е необходимо);

- Изпълнение на авторски надзор и дейности за консултант/строителен надзор;

- Извършване на строително-монтажни дейности;

2.3. Текущ ремонт на площадка за игра на открито~~;~~

2.4. Полагане на настилка в съответствие с Наредба № 1 от 12 януари 2009 г. за условията и реда за устройството и безопасността на площадките за игра;

2.5. Доставка и монтаж на оборудване/съоръжение за площадката за игра;

2.6. Сертифициране на площадката за игра по смисъла на чл. 63, ал. 2 от Наредба № 1 от 12 януари 2009 г. за условията и реда за устройството и безопасността на площадките за игра;

2.7. Осигуряване на мерки за достъпна архитектурна среда съгласно Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията – проектиране/ ОСИП/ СМР/ упражняване на авторски и строителен надзор/ заплащане на всички дължими такси, свързани със започване на строителството и въвеждане на обекта в експлоатация или оборудване/ съоръжение за осигуряване на достъпна среда.

2.8. Текущ ремонт на физкултурни салони.

2.9. Условия за извършване на допустимите дейности:

2.9.1.Всички дейности, обект на интервенция, трябва задължително да бъдат извършвани върху недвижима собственост, притежавана и/ или предоставена в управление на съответната общинска детска градина за срок не по-кратък от 5 години.

2.9.2. Дейностите по проекта следва да не са физически започнали преди влизане в сила на акта за финансирането му.

2.9.3. Резултатите от реализацията на проекта не могат да се използват от кандидата за извършване на икономическа дейност.

2.9.4. Всички СМР следва да бъдат извършени при съблюдаване на разпоредбите на ЗУТ и подзаконовите нормативни актове по неговото прилагане, както и Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията, Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, Наредба № РД-02-20-3 от 21 декември 2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата и Наредба № 1 от 12 януари 2009 г. за условията и реда за устройството и безопасността на площадките за игра.

**3. Условия за финансиране**

3.1. Максималният размер на финансовата помощза подаден от кандидата проект е в размер на:

- до **80** % от допустимите разходи, но не повече от **12 000** лв. с ДДС за облагородяване на дворното пространство в общинска детска градина;

- до **80** % от допустимите разходи, но не повече от **12 000** лв. с ДДС за изграждане или основен ремонт на една площадка за игра на открито в общинска детска градина;

- до **80** % от допустимите разходи, но не повече от **8 000** лв. с ДДС за текущ ремонт на една площадка за игра на открито в общинска детска градина;

- до **80** % от допустимите разходи, но не повече от **12 000** лв. с ДДС за осигуряване на мерки за достъпна архитектурна среда;

- до **80** % от допустимите разходи, но не повече от **8 000** лв. с ДДС за текущ ремонт на физкултурен салон;

- **100%** от допустимите разходи, но не повече от **12 000** лв. с ДДС за текущ ремонт на площадка/и за игра на открито и/ или облагородяване на прилежащите дворни пространства в общински детски градини със специални групи за деца със СОП.

3.2. Кандидатът следва да осигури в бюджета си не по-малко от 20% съфинансиране на допустимите по проекта разходи (изключение се прави за площадки за игра на открито и/ или облагородяване на прилежащите дворни пространства в общински детски градини за специалните групи за деца със СОП). В случай че изискването не е спазено, проектът не се финансира. Размерът на заявената помощ не може да надхвърля посочените прагове.

3.3. Приоритетно ще се финансират със средства на община Пловдив детски градини, които имат най-голяма необходимост от облагородяване на дворните пространства, нови площадки за игра и/ или ремонт на съществуващите, осигуряване на мерки за достъпна архитектурна среда в детските градини, текущ ремонт на физкултурни салони.

3.4. При равни други условия кандидатите се одобряват според реда на регистриране на пълния набор от документи.

*\* Предвижданите за финансиране дейности не съдържат елемент на държавна помощ. Съгласно действащото законодателство образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на детските градини се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.*

**4. Допустими разходи**, които ще се финансират по настоящата подпрограма, са свързани единствено с:

4.1. Облагородяване на дворни пространства (вертикална частична/ вертикална планировка, полагане на нова или подмяна на съществуваща настилка, оформяне на алеи, озеленяване и др.);

4.2. Изграждане и въвеждане в експлоатация на нови площадки за игра, разположени на открито, както и основно обновяване на съществуващи площадки за игра, а именно:

- Изработване и съгласуване с компетентните институции на технически/работен инвестиционен проект;

- Дейности, свързани с оценка за съответствието на техническия/работния проект от експертен съвет на одобряващата администрация или изготвяне на комплексен доклад (ако е необходимо);

- Издаване на разрешение за строеж, обявяването му и влизане в сила;

- Откриване на строителна площадка;

- Изпълнение на авторски надзор и дейности за консултант/ строителен надзор;

- Извършване на строително-монтажни дейности, инвеститорски контрол и съставяне на актове и протоколи по време на строителството;

- Завършване на строителството, приемане на обекта и въвеждането му в експлоатация (когато е необходимо);

- Заплащане на всички дължими такси, свързани със започване на строителството и въвеждане на обекта в експлоатация;

4.3. Текущ ремонт на площадка за игра на открито;

4.4. Полагане на настилка в съответствие с Наредба № 1 от 12 януари 2009 г. за условията и реда за устройството и безопасността на площадките за игра;

4.5. Доставка и монтаж на оборудване/ съоръжение за площадка за игра;

4.6. Сертифициране на площадката за игра по смисъла на чл. 63, ал. 2 от Наредба № 1 от 12 януари 2009 г. за условията и реда за устройството и безопасността на площадките за игра;

4.7. Осигуряване на мерки за достъпна архитектурна среда съгласно Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията – проектиране/ ОСИП/ СМР/упражняване на авторски и строителен надзор/ заплащане на всички дължими такси, свързани със започване на строителството и въвеждане на обекта в експлоатация или оборудване/ съоръжение за осигуряване на достъпна среда;

4.8. Текущ ремонт на физкултурен салон.

4.9. Кандидатът е длъжен да осигури за своя сметка средства за извършване на всички задължителни дейности, които не подлежат на финансиране по тази подпрограма, но са необходими за изпълнение на проекта.

**5. Условия и ред за кандидатстване**

За предоставяне на финансовата подкрепа по настоящата подпрограма директорът на кандидатстващата образователна институция представя в отдел „Образование“ при община Пловдив следните документи\*:

5.1. Искане за предоставяне на финансовата подкрепа с подпис и печат от директора на образователната институция, в което се посочва поотделно информация за всеки един обект:

- място на реализация;

- срок/ период на реализация;

- обща стойност на проекта с ДДС;

- размер на исканите средства с ДДС;

- собствено финансиране с ДДС;

- кратко описание на дейностите, които ще се извършват по проекта;

- очаквани резултати;

- съдържащи се в *Искането за предоставяне на финансовата подкрепа* документи по т. 5.2, 5.3, 5.4, 5.5, 5.6, 5.7 и 5.8.

5.2. Декларация за липса на неразплатени и просрочени задължения на детската градина към датата на кандидатстване.

5.3. Декларация, че резултатите от инвестицията няма да се използват за извършване на икономическа дейност.

5.4. Декларация от директора на детската градина, че е запознат с условията на настоящата подпрограма.

5.5. Документ, от който е видно, че са планирани средства или е извършена корекция по плана за капиталови разходи в бюджета на детската градина за годината, в която се кандидатства.

5.6. Две или повече оферти за извършване на допустимите дейности **със срок на валидност минимум 120 календарни дни**, съдържащи количествено-стойностна сметка (КСС). В офертата следва да се съдържа разход за сертифициране по смисъла на чл. 63 от Наредба № 1 от 12 януари 2009 г. за условията и реда за устройството и безопасността на площадките за игра, извършено от лице, независимо от строителя.

5.7. Индикативен остойностен списък на предвиденото за закупуване оборудване/ обзавеждане.

5.8. Документ от съответната районна администрация удостоверяващ, че за обекта ще бъде издадена необходимата техническа документация (отговаряща на необходимите изисквания) за реализирането му.

5.9. В заявената от кандидата сума за финансова помощ не се допуска наличието на разходи, които не са обосновани и обвързани с конкретна дейност от проекта. Всички разходи, обхванати в бюджета за изпълнение, следва да кореспондират с описанието на дейностите в представените оферти.

5.10. В проекта могат да се посочват само дейности, изпълнението на които приключва в установения в заповедта на кмета срок за годината, в която се кандидатства.

*\* Документите се подават по e-mail:* [*education@plovdiv.bg*](mailto:education@plovdiv.bg) *в отдел „Образование”. В 3-дневен срок от изпращане на документите по електронната поща директорът на съответната образователна институция е длъжен да предостави тези по т. 5.1, 5.2, 5.3, 5.4, 5.5 и 5.8 в оригинал с печат на детската градина и подпис на директора, а останалите в копие с гриф „вярно с оригинала“ на адрес: гр. Пловдив, ул. „Цариброд“ № 1, ет. 3.*

**6. Срок за кандидатстване** – началната и крайната дата за подаване на проекти, както и крайният срок за тяхната реализация, се определя със заповед на кмета на община Пловдив и в 5-дневен срок от издаването ѝ се предоставя на заинтересованите институции чрез е-поща.

**7. Разглеждане на постъпилите искания за финансиране**

7.1.Постъпилите документи по т. 5 се разглеждат от комисия, назначена със заповед на кмета на община Пловдив.

7.2. Комисията се състои от пет редовни члена, като задължително в нея се включват служители на отдел „Образование“, минимум един служител с инженерно образование от общинската администрация и минимум трима резервни членове. От редовните членове се определя председател на комисията.

7.3. В случай че се установи несъответствие с изискването на т. 7.3, съответният член на комисията се заменя по реда на т. 7.2.

7.4. Решенията на комисията са законосъобразни, ако присъстват повече от половината от членовете ѝ.

7.5. Решенията на комисията се вземат с мнозинство повече от половината от присъстващите (50% + 1 глас).

7.6. Документите се разглеждат по допустимост в съответствие с изискванията, посочени в т. 1, 2, 3, 4 и 5. В случай на установени неточности и непълноти (липсващи и/или непълни документи, несъответствия) проектът се връща на кандидата за отстраняването им. В процеса на оценката от кандидата може да се изискват допълнителни документи и разяснения, както и да се изиска изменение на някои аспекти от представения проект. Ако кандидатът не представи изисканата информация в указания срок или в процеса на разяснения и корекции и пропуските не могат да бъдат отстранени, искането му за финансиране може да бъде отхвърлено. В случай че кандидатът откаже да въведе поисканите промени и/ или в представените документи не е отразил правилно коментарите, искането за финансиране може да бъде отхвърлено.

7.7. Комисията може да извършва корекции в размера на средствата на проекта на съответната детска градина, в случай че се установи:

7.7.1. наличие на недопустими дейности и/ или разходи;

7.7.2. несъответствие между предвидените дейности и видовете заложени разходи;

7.7.3. дублиране на разходи или несъответствие в количествата между офертата и проекта/ схемата;

7.7.4. неспазване на други условия за допустимост в настоящите правила за кандидатстване;

7.7.5. неоснователност на разходите.

7.7.6 завишени количества.

7.7.7. прекомерно завишаване на единичните цени на отделните видове СМР.

7.8. Комисията има право да намалява стойността на офертата в процентно отношение, ако прецени, че предложените единични цени са завишени спрямо пазарните;

7.9. Комисията има право да разпредели с еднакъв процент недостига от средства, надвишаващ утвърдения годишен размер на подпрограмата, между одобрените за финансиране детски градини;

7.10. Корекциите по т. 7.7.2 и т. 7.7.3 се извършват след изискване на допълнителна пояснителна информация от кандидата или извършена проверка на място от служител на община Пловдив.

7.11. Корекциите по т.7.7 не могат да водят до:

7.11.1. увеличаване на размера или на интензитета на финансовата помощ, предвидени в подаденото искане за финансиране;

7.11.2. невъзможност за изпълнение на целите на проекта или включените дейности.

7.12. Комисията не разглежда искания за финансова подкрепа в следните случаи:

7.12.1. за покриване на предварително направени разходи;

7.12.2. за дейности, които не отговарят на посочените изисквания и определените критерии;

7.12.3. кандидатът не отговаря за условията за допустимост на тези правила;

7.12.4. не е заложено исканото съфинансиране.

7.13. Комисията по т.7.1 разпределя 100% от отпуснатия бюджет за целите на настоящата финансова подкрепа.

7.14. Комисията се произнася с решение в срок до 15 календарни дни след заседанието. Решенията се утвърждават от кмета или се връщат за доработване от комисията. Утвърденото решение се изпраща на одобрения/ отхвърления кандидат по електронен път.

7.15. Контрол върху дейността на комисията се осъществява от Кмета на община Пловдив.

**8. Решенията на комисията по т. 7.1 се предоставят за съхранение на отдел „Образование“**

8.1. В едноседмичен срок от утвърждаване на решението от кмета за предоставяне на финансовата помощ началникът на отдел „Образование“ или определен от него служител от звеното уведомява дирекция „Финансова политика” на община Пловдив за размера на одобрените средства.

8.2. Дирекция „Финансова политика” на община Пловдив извършва необходимите корекции по бюджетите на съответните детски градини в 14-дневен срок от утвърждаване от кмета на решението по т. 7.14.

**9. Контрол**

9.1. Кметът на община Пловдив упражнява чрез определен от него служител от дирекция „Строителство и инвестиции“ контрол по извършване на дейностите по проекта.

9.2. За изпълнение на проекта, за който е одобрено финансовото подпомагане, кандидатът представя не по-късно от 15 ноември в годината на кандидатстване отчет за извършените дейности.

9.3, Отчетът по т. 9.2 се подготвя и представя в отдел „Образование“ и съдържа:

9.3.1. финансов отчет, към който се прилагат заверени копия от всички оригинални документи за направените разходи – договори, фактури, протоколи, разписки и др.;

9.3.2. съгласуван от служителя по т. 9.1 на Протокол/ Акт за приемане на извършените СМР (Образец 19). Паричните средства се изплащат на изпълнителя задължително и само след подписване на Протокол/ Акт за приемане на извършените СМР (Образец 19) от страна на представителя на община Пловдив;

9.3.3. Документ, издаден от съответната районна администрация, удостоверяващ, че обектът на интервенция, заложен в проекта, отговаря на всички необходими изисквания за реализирането му съгласно ЗУТ и подзаконовите нормативни актове за неговото прилагане;

9.4. Отчетът по т. 9.2 се разглежда от назначената от кмета на община Пловдив, по т. 7.1 комисия.

9.5. При констатиране на несъответствие и/ или неточности и/ или грешки в представените отчети, касаещи извършени разходи, комисията дава подходящ срок на кандидата за отстраняването им.

9.6. При неотстраняване на несъответствие и/ или неточности и/ или грешки в представените отчети по предходната алинея, както и в случай на отчитане на неправомерен разход и/ или липса на отчетни документи, доказващи съответния разход, комисията предлага съответния/-те разходи за възстановяване.

9.7. Решенията на комисията по т. 9.4 се утвърждават от кмета на община Пловдив.

9.8. Средствата, подлежащи на възстановяване, следва да бъдат върнати по сметката на община Пловдив в срок до 15 декември на текущата година, в която се кандидатства.

**III. ПОДПРОГРАМА „МОНТЕСОРИ“**

Пловдив е първата община в България, която въведе Монтесори педагогиката в общински детски градини, детски ясли и училища. Към момента Монтесори методът се прилага в 15 институции - 9 детски градини, 2 детски ясли и 4 училища и обхваща обучението на 2000 деца и 400 ученици от начален етап на образование.

По програма Монтесори, за прилагане на метода, са обучени общо 220 педагози, от които 180 детски и 40 начални учители.

Методът на обучение по Монтесори е един от най-популярните и ефективни образователни подходи, който години наред широко се прилага в образователните институции по целия свят. Той се основава на правилото, че всяко дете е уникално и изисква специален подход в образованието и обучението. Днес по света има над 22 000 Монтесори детски градини и училища.

**Цел на подпрограмата** еосигуряване на устойчивост и условия за развитие на програмата за прилагане на Монтесори педагогиката в различни етапи от детското развитие и разширяване на обхвата ѝ, съобразно потребностите и очакванията на общността.

**Подцели:**

* Развитие на образователно – възпитателната среда в детските ясли, детските градини, училища и ЦПЛР – ОДК – Пловдив, прилагащи метода на Монтесори.
* Осигуряване на устойчивост и развитие на метода Монтесори в институциите.
* Осигуряване на условия за квалификация на педагогическите и непедагогически специалисти, работещи в институциите, прилагащи метода на Монтесори чрез основните базови програми на НБУ и чрез краткосрочни програми за надграждане и усъвършенстване на знанията и компетенциите от други обучителни организации и ВУЗ.
* Осигуряване на професионална подкрепа на екипите, прилагащи метода на Монтесори.
* Популяризиране на образователната програма за въведение на метода на Монтесори.
* Осигуряване на условия за стимулиране на специалистите, работещи в детските градини и ясли, прилагащи метода на Монтесори.
* Привличането на родителите като активни участници в образователно-възпитателния процес и повишаването на компетенциите им за прилагането на метода на Монтесори.

**I. Дейности за постигане на целите:**

1. Осигуряване на дидактични материали и средства за подобряване на подготвената Монтесори среда – осигуряване на средства за базови и допълнителни дидактични материали и пособия.

2. Провеждане на квалификации на педагогическите и непедагогически специалисти, работещи в институциите, прилагащи метода на Монтесори чрез базови и надграждащи програми на НБУ и други обучителни организации и ВУЗ.

3. Осигуряване на професионална подкрепа чрез провеждането на супервизии на екипите, прилагащи метода на Монтесори чрез привличането на експерти от страната и чужбина.

4. Популяризиране на образователната програма за въведение на метода на Монтесори чрез:

- обмяна на опит в страната и чужбина, участия във форуми, конференции и др. събития, свързани с развитието на образователните политики;

- провеждане на местни инициативи – конференции, форуми, уъркшопове и др.;

- разработване на материали, разпечатване и разпространение.

5. Дейности, насочени към привличането на родителите като активни участници в образователно-възпитателния процес и повишаването на компетенциите им за прилагането на метода на Монтесори с оглед повишаване на удовлетвореност от предоставяните услуги.

6. Разширяване на партньорската мрежа чрез провеждането на инициативи с международни и местни организации и професионалисти.

7. Стимулиране на специалистите, работещи в детските градини и ясли, прилагащи метода на Монтесори.

8. Разработване на Помагало за родителя.

**Период на програмата: 2023 – 2025 г.**

**Срок за финансиране по програмата до 31.10.2025 г.**

**Индикативен бюджет на подпрограмата за 2023 г. – до 200 000 лв.;**

**Индикативен бюджет на подпрограмата за 2024 г. – до 175 000 лв.;**

**Индикативен бюджет на подпрограмата за 2025 г. – до 150 000 лв.**

**II. Контрол:**

1. Средствата по подпрограма Монтесори, определени с бюджета на община Пловдив за съответната календарна година, ще се разпределят на образователните институции, прилагащи метода, съобразно дейностите, заложени в програмата. Средствата за всяка бюджетна година ще се разпределят от комисия, определена със заповед на кмета на община Пловдив.

2. Директорите на финансираните институции следва да представят в отдел „Образование“ отчет с приложени копия от отчетните документи за извършените разходи.

3. Комисията, определена със заповед на кмета, разглежда депозираните в отдел „Образование“ отчети и отчетни документи във връзка с финансираните по подпрограмата дейности.

4. При констатиране на несъответствие и/ или неточности в представените отчети, касаещи извършени разходи, следва финансовите средства да бъдат върнати по сметката на община Пловдив до 15.12. за годината, в която се кандидатства.

**IV. ПОДПРОГРАМА ЗА МОДЕРНИЗАЦИЯ НА УЧЕБНИЯ ПРОЦЕС**

Настоящата подпрограма определя условията и реда за кандидатстване за предоставяне на финансова подкрепа от бюджета на община Пловдив за дейности по модернизация на учебния процес.

Подпрограмата цели осъвременяване и модернизиране на методите на преподаване и активно използване на т. нар. „облачни“ технологии и платформи чрез закупуването на съвременни технически средства.

**Период на програмата: 2023 - 2025 г.**

**Проектните предложения се подават ежегодно в срок, определен със заповед на кмета на община Пловдив;**

**Индикативен бюджет на подпрограмата за 2023 г. – до 400 000 лв.;**

**Индикативен бюджет на подпрограмата за 2024 г. – до 400 000 лв.;**

**Индикативен бюджет на подпрограмата за 2025 г. – до 400 000 лв.;**

**1. Допустими кандидати** за финансиране по подпрограмата са:

1.1. общински училища, находящи се на територията на община Пловдив;

1.2. ЦПЛР – ОДК – Пловдив.

1.3. Един кандидат може да заяви желание за финансиране по подпрограмата за повече от една от допустимите дейности.

**2. Допустими за финансиране са дейности**, свързани със закупуване на съвременни технологични средства, оборудване на кабинети, придобиване на програмни продукти и лицензи, които:

2.1. ще осигурят съвременно оборудване на специализирани кабинети по химия, биология, физика, математика, информационни технологии и др.

2.2. кандидатът ще използва за осигуряване на STEM и STEAM обучение;

2.3. кандидатът ще използва за създаване на паралелка „Едно към едно (1: 1)“ и/или за прилагане на програма „Skills for Innovation – SFI (Умения за иновации)“, в която всеки ученик ще има на разположение за целите на учебния процес персонално електронно устройство;

2.4. Дейностите, за които се иска финансиране, следва да не са физически започнали преди влизане в сила на акта за финансирането им.

2.5. Резултатите от реализацията на дейностите не могат да се използват от кандидата за извършване на икономическа дейност, т.е. следва да се ползват безплатно.

**3. Допустими са следните разходи:**

3.1.специализирано оборудване на кабинети по химия, биология, физика, математика, информационни технологии и др.

3.2. преносими устройства;

3.3. програмни продукти и лицензи.

3.4. Разходите следва да са направени след влизане в сила на акта за финансиране и исканите за закупуване устройства.

3.5. Закупеното оборудване следва да позволява управление от разстояние чрез лицензи за управление, които са съвместими с прилаганата от кандидата облачна платформа.

**4. Максималният размер на финансовата помощ** за подаден от кандидата проект е в размер на до 80% от допустимите разходи. Кандидатът следва да осигури от утвърдения си годишен бюджет не по-малко от 20% съфинансиране на допустимите по проекта разходи. В случай че изискването не е спазено, проектът не се одобрява за финансиране. Ще се разглеждат и финансират проекти по реда на тяхното постъпване.

*Предвижданите за финансиране дейности не съдържат елемент на държавна помощ, тъй като интервенциите са насочени изцяло към училищата, които са част от образователната система. Съгласно действащото законодателство, образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на училищата се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.*

**5.** **Условия и ред за кандидатстване**

За предоставяне на финансовата подкрепа директорът на кандидатстващата образователна институция представя в Отдел „Образование“ при община Пловдив следните документи:

5.1. Докладна записка, подписана и подпечатана с печата на институцията, в която се посочва:

5.1.1 срок на реализация, не по-късно от 12.11. на годината, в която се кандидатства;

5.1.2. обща стойност на проекта с ДДС;

5.1.3. размер на исканите средства с ДДС;

5.1.4. собствено финансиране (като сума и в относителен дял - %) с ДДС;

5.1.5. кратко описание на дейностите, които ще се извършват по проекта, което включва:

5.1.5.1. *По дейност създаване на паралелка „Едно към едно (1: 1)“:*

* техническа обезпеченост на училището (работеща WiFi мрежа, подходяща среда в класните стаи, внедрени облачни технологии в административните процеси);
* процент на представителите на училището, които са преминали обучения по одобрените от Министерство на образованието и науката програми, свързани с внедряването на облачните технологии;
* процент сертифицирани учители – Google educator I и II ниво, спрямо общия брой на педагогическия персонал;
* брой утвърдени трейнъри;
* процент на създадени профили на педагогическия персонал и на учениците, спрямо общия брой на учителите и учениците;
* брой и кратко описание на добри практики в областта на използването на облачните технологии в учебните и административните процеси.

5.1.5.2. *По дейност „STEM/ STEAM обучение“:*

* Брой на учениците, които ще използват оборудването;
* Опит при провеждане на проектно базирано обучение в STEM/ STEAM направление в училището;
* Подходящо пространство, в което да се провежда обучение STEM/ STEAM;
* Връзка между проекта за STEM/ STEAM обучение и внедряването на дигитални и облачни технологии в училище.

5.1.5.3. *По дейност „Осигуряване на специализирано оборудване на кабинетите по природни науки“:*

* Брой кабинети, които ще бъдат оборудвани и обезпечени с необходимите технологични средства;
* Брой ученици, които ще се обучават с модернизирани средства за преподаване и визуализация.

5.1.6. описание на оборудването, което ще бъде закупено;

5.1.7.очаквани резултати, свързани с подобряване на образователния процес и използването на техническите средства.

5.2. Документ, доказващ наличието на изискуемото съгласно подпрограмата съфинансиране;

5.3. Декларация (свободен текст) от директора на учебното заведение за липса на задължения;

5.4. Декларация (свободен текст) от директора на учебното заведение, че е запознат с условията на настоящите правила.

5.5. Обосновка на разходите заложени за извършване на отделните дейности. Кандидатът следва да представи минимум две оферти за стойността на техническите средства, които иска да бъдат финансирани по подпрограма „Модернизация на учебния процес“.

5.6. Декларация (свободен текст) от директора на учебното заведение, че закупеното оборудване ще бъде използвано за реализиране на дейностите, за които се иска финансиране, и че ще го поддържа за срок от 3 г., считано от датата на закупуването му, както и че няма право да го продава/дарява/дава под наем.

5.7. В заявената от кандидата сума за финансова помощ не се допуска наличието на разходи, които не са свързани с допустимите дейности.

5.8. Могат да се посочват само дейности, изпълнението на които приключва до 12.11. на текущата година, в която се кандидатства.

Документите по т. 5 се представят в оригинал с подпис и печат на директора на образователната институция в деловодството на отдел „Образование“, гр. Пловдив, адрес ул. Цариброд“ № 1, ет. 3, стая 4.

**6.Срок за кандидатстване** - началната и крайната дата за подаване на проекти се определя със заповед на кмета на община Пловдив и в петдневен срок от издаването й се предоставя на заинтересованите институции чрез е-поща.

**7. Разглеждане на постъпилите документи за кандидатстване**

7.1. Постъпилите документи по т. 5 се разглеждат от комисия, назначена със заповед на кмета на община Пловдив.

7.2. При наличието на постъпили в отдел „Образование“ заявления, назначената със заповед на кмета на община Пловдив комисия заседава до десето число на всеки месец, като разглежда кандидатурите, регистрирани през предходния.

7.3. Комисията се състои от пет редовни члена, като в нея се включват служители на отдел „Образование” и един IT специалист/ експерт от отдел „Деловодно, информационно и документално обслужване“ на община Пловдив/ и резервни членове, които са минимум трима.

7.4. Членовете на комисията не могат да са свързани лица с кандидатите и/или да са в конфликт на интереси, за което подписват декларация след получаване на списъка с участниците, искащи финансиране по настоящите правила.

7.5. В случай че се установи несъответствие с изискването на т. 7.4, съответният член на комисията се заменя с резервен от посочените в заповедта на комисията, като обстоятелството се записва в протокола с решението на комисията.

7.6. Решенията на комисията са законосъобразни, ако присъстват повече от половината от членовете ѝ;

7.7. Решенията на комисията се вземат с мнозинство повече от половината от присъстващите (50% +1 глас);

7.8. Проектите се разглеждат от комисията, като се оценяват по допустимост за съответствие с т. 2 и т. 3. В случай на установени неточности и непълноти при оценката (липсващи и/ или непълни документи, несъответствие с критерий/и за оценка), те може да бъдат връщани на кандидата по електронна поща до постигане на пълно съответствие с критериите за оценка. В процеса на оценката от кандидата може да се изискват допълнителни документи и разяснения. Ако кандидатът не представи допълнително поисканата информация в указания срок или в процеса на разяснения пропуските не бъдат отстранени, искането му за финансиране може да бъде отхвърлено.

7.9. Комисията може да извършва корекции в исканата сума за финансиране, в случай че при оценката се констатира:

7.9.1. наличие на недопустими дейности и/ или разходи;

7.9.2. несъответствие между предвидените дейности и видовете заложени разходи;

7.9.3.неспазване на други условия за допустимост в настоящите правила за кандидатстване;

7.9.4. неоснователност на разходите;

7.9.5. че общата сума на средствата, които община Пловдив следва да предостави по проектите, надвишава утвърдената в бюджета на община Пловдив. В такъв случай недостигът се разпределя пропорционално между всички кандидати

7.10. Комисията не разглежда искания за финансова подкрепа в следните случаи:

7.10.1. за покриване на предварително направени разходи;

7.10.2. за дейности, които не отговарят на посочените изисквания и определените критерии;

7.10.3. кандидатът не отговаря на условията за допустимост на тези правила.

7.11. Комисията по т. 7.1 разпределя средства до размера на утвърдения бюджет за целите на настоящата финансова подкрепа, като приоритетно се финансират проектни предложения за дейности по т. 2.1, които кандидатът ще използва за създаване на паралелка „Едно към едно (1: 1)“ и/или по програма „Skills for Innovation – SFI (Умения за иновации)“.

7.12. Комисията се произнася с решение до 15-то число на месеца, следващ месеца на кандидатстване. Решенията се утвърждават от Кмета или се връщат за доработване от комисията. Утвърденото решение се изпраща на одобрения/ отхвърления кандидат по електронен път.

7.13. Контрол върху дейността на комисията се осъществява от Кмета на община Пловдив.

8. Решенията на комисията по т. 7.1 се предоставят за съхранение и контрол на отдел „Образование“.

8.1. След утвърждаване на решението от кмета за предоставяне на финансовата помощ началникът на отдел „Образование“ уведомява дирекция „Финансова политика” – община Пловдив за размера на одобрените средства.

8.2. Дирекция „Финансова политика” – община Пловдив извършва корекция по бюджетната сметка на съответната образователна институция, кореспондираща с размера на одобреното финансиране.

**9. Контрол**

9.1. За изпълнение на финансираните дейности кандидатът представя отчет не по-късно от 15 ноември на текущата година, в която се кандидатства.

9.2. Отчетът по т. 9.1 се представя в отдел „Образование“ и съдържа информация за изпълнението на дейностите, постигнати резултати и задължително с приложени копия на първични документи доказващи тяхното изпълнение – договори, фактури, протоколи, разписки, лицензи, гаранционни карти и др.

9.3. Отчетът по т. 9.1 се разглежда в срок до 30.11. на годината, в която се кандидатства, от комисията по т. 7.1.

9.4. При констатиране на несъответствие и/или неточности и/или грешки в представените отчети, комисията дава подходящ срок на кандидата за отстраняването им.

9.5. При неотстраняване на несъответствие и/или неточности и/или грешки в представените отчети, както и в случай на отчитане на неправомерен разход и/или липса на отчетни документи, доказващи съответния разход, комисията предлага съответния/-те разходи за възстановяване.

9.6. Предложението на комисията по т. 9.5 се утвърждава от кмета на община Пловдив след съгласуване с началника на отдел „Образование” и ресорния зам.-кмет „Образование, бизнес развитие и европейски политики“.

9.7. Средствата, подлежащи на възстановяване по т. 9.5, следва да бъдат върнати по сметката на община Пловдив в срок до 15.12. на годината, в която се кандидатства.

**V. ПОДПРОГРАМА ЗА КАРИЕРНО ОРИЕНТИРАНЕ**

Кариерното ориентиране включва услугите и дейностите, които трябва да подпомагат хората на всяка възраст и на всички етапи от живота им да правят своя избор на професия, образование, обучение и заетост, да управляват кариерата си и постигането на личните си цели.

Изборът на кариера е тясно свързан с образователния избор на учениците и своевременно придобиване на представа за бъдеща кариера. Доброто кариерно ориентиране помага на учениците да продължат да учат, дава им възможност да вземат информирани решения и да знаят от какви умения имат нужда, за да успеят.

Уменията за управление на кариерата, които сега са все по-голям акцент в политиките и практиките за кариерно ориентиране, могат да играят важна роля в икономическия растеж. Промените в образователната система често настъпват по-бавно от тези на пазара на труда. Затова е необходимо образователната система да се синхронизира по-добре с пазара на труда, за да се избегне създаването на недостиг на кадри и липса на умения, което от своя страна води до повишаване на нивата на безработица. Представената по-долу програма дава възможност за кариерно образование извън формалната учебна програма.

**Цели на програмата:**

* Стимулиране развитието на личностни качества и способности в областта на технологиите и гражданското образование;
* Подобряване на комуникационните канали и партньорствата между бизнеса, професионалните гимназии и основните училища;
* Повишаване популярността на техническите професии и професионалното образование.

**Дейности на програмата:**

* Ефективно ранно прогимназиално ориентиране на учениците от пловдивските училища:
* Организиране на посещения на производствени предприятия и професионални гимназии и провеждане на кариерна ориентация и мотивация на място;
* Организиране на работилници и занимания по интереси на територията на основни училища;
* Разработване и внедряване на насоки, наръчници, онлайн инструменти и неформални обучителни програми за занимания по интереси в областта на технологиите, гражданското образование и дейностите за стимулиране развитието на личностни качества;
* Провеждане на курсове за кариерно ориентиране, практически насочени, игрови, формални и неформални образователни сесии;
* Провеждане на информационни кампании за популяризиране на професиите и професионалните гимназии сред ученици, включително и посредством използването на социални мрежи и дигитални инструменти.
* Популяризиране на професиите и професионалното образование сред учители и родители чрез:
* Организиране на семинари, презентации, образователни форуми, обучения, онлайн събития и събития в градска среда;
* Провеждане на информационни кампании за популяризиране на професиите и професионалните гимназии сред родители и учители, включително и посредством използването на социални мрежи и дигитални инструменти.
* Поддържане и разширяване на широка коалиция от партньори в процеса по кариерно ориентиране чрез:
* Ангажиране на работодатели и професионални гимназии в процеса по създаване на неформално образователно съдържание и дейности, насочени към ранно кариерно ориентиране;
* Провеждане на обучения на учители за ефективна кариерна ориентация в класната стая;
* Поддържане на широка партньорска мрежа с участието на представители на бизнеса, професионални гимназии, основни училища и други заинтересовани страни в процеса по кариерно ориентиране.

**Очаквани резултати:**

* Осъществен ръст на броя ученици в професионалните гимназии, преди всичко в дуално обучение и подобрен среден приемен бал на професионалните гимназии;
* Организирани посещения в производствени предприятия и професионални гимназии и осъществена кариерна ориентация „на място“;
* Проведени формални и неформални образователни дейности и осъществена кариерна ориентация на територията на основни училища;
* Създадени обучителни програми и насоки в областта на технологиите, гражданското образование и развитието на личностни качества;
* Проведени информационни кампании, обучения и събития с участието на родители и учители;
* Включени в програмата и осъществено сътрудничество между представители на бизнеса, професионалните гимназии и основните училища.
* Подобряване на сътрудничеството между училищата и бизнеса;
* Успешно кариерно ориентиране на учениците.

**Период на програмата: 2023 - 2025 г.**

**Индикативен бюджет на подпрограмата за 2023 г. – до 60 000 лв.;**

**Индикативен бюджет на подпрограмата за 2024 г. – до 60 000 лв.;**

**Индикативен бюджет на подпрограмата за 2025 г. – до 60 000 лв.**

**VI. ПОДПРОГРАМА „ПОВИШАВАНЕ НА ДИГИТАЛНИТЕ КОМПЕТЕНТНОСТИ В СФЕРАТА НА ОБРАЗОВАНИЕТО“**

Основната цел на подпрограмата е да подпомага повишаването на дигиталната компетентност на участниците в сферата на образованието – учители, ученици и административен персонал, така че всички да използват сигурни профили за електронното си общуване (в т.ч. учене). Образователните институции ще създават и развиват иновативни образователни практики на ниво над учебните предмети и „класическото“ преподаване, за да развиват нови умения у учители, ученици и деца и да бъде повишен интересът към образователния процес.

**Период на програмата: 2023 - 2025 г.**

**Проектните предложения се подават ежегодно в срок, определен със заповед на кмета на община Пловдив**

**Индикативен бюджет на подпрограмата за 2023 г. – до 60 000 лв.;**

**Индикативен бюджет на подпрограмата за 2024 г. – до 60 000 лв.;**

**Индикативен бюджет на подпрограмата за 2025 г. – до 60 000 лв.;**

**Очаквани резултати:**

**1. Допустими кандидати** саобщинските детски градини, училища и ЦПЛР – ОДК – Пловдив, на територията на община Пловдив. Един кандидат може да заяви желание за финансиране по настоящите правила до две от допустимите дейности.

**2. Допустими за финансиране са следните дейности:**

2.1. Повишаване на квалификацията на представителите на общинските образователни институции за използване на дигиталните технологии.

2.2. Сертифициране на учителите, преминали обучение за използване на дигитални технологии.

2.3. Подпомагане създаването и разпространението на база от електронни уроци, като се ползват облачните технологии.

2.4. Осигуряване на абонаменти за образователен софтуер.

1. **Условия за финансиране:**

3.1.Максималният размер на финансиране е съобразно одобрените средства за бюджетната година.

3.2. Дейностите, за които се иска финансиране, следва да не са започнали преди влизане в сила на акта за финансирането им.

3.3. Резултатите от реализацията на дейностите не могат да се използват от кандидата за извършване на икономическа дейност, т.е. следва да се разпространяват безплатно.

3.4. Размерът на допустимата финансова помощ по т. 2.3 е до 150 /сто и петдесет/ лева на разработен, представен пред педагогически специалисти на други образователни институции и споделен електронен урок чрез публикуването му за безвъзмездно ползване на интернет страницата на образователната институция и на интернет страницата на община Пловдив. Една образователна институция може да кандидатства за финансиране за неограничен брой уроци, но до 3 електронни урока на един педагогически специалист. Директорът на образователната институция съблюдава уроците да са съобразени с учебните програми.

3.5. Не се изисква съфинансиране от кандидатите.

3.6. Ще бъдат одобрявани средства за финансиране до изчерпване на финансовия ресурс.

3.7. Предвижданите за финансиране дейности по т. 2 не съдържат елемент на държавна помощ\*, тъй като дейностите са насочени изцяло към училища, детски градини и ЦПЛР - ОДК - Пловдив, които са част от образователната система.

*\*Съгласно действащото законодателство, образованието в България е право на всеки български гражданин и се предоставя безвъзмездно. Образованието е част от публичните функции на държавата и на общината. Финансирането на училищата, детските градини и центровете за подкрепа на личностното развитие се осъществява с публични средства – за сметка на държавния или общинския бюджет. Съгласно практиката на Европейската комисия общественото образование, организирано в рамките на националната образователна система, което е предимно или изцяло финансирано и контролирано от държавата, се счита за дейност с нестопанска цел и се изключва от режима на държавните помощи.*

**4.** **Условия и ред за кандидатстване**

За предоставяне на финансовата подкрепа, директорът на кандидатстващата образователна институция представя в отдел „Образование“ при община Пловдив следните документи на имейл: [education@plovdiv.bg](mailto:education@plovdiv.bg) (сканирани с подпис и печат или подписани с ел. подпис ) или на адрес: ул.”Цариброд”№1:

4.1. Искане за финансиране, обективирано в докладна записка от директора на образователната институция, адресирана до началника на отдел „Образование“, в която се посочва:

- срок на реализация, не по-късно от 1 октомври на годината, в която се кандидатства;

- размер на исканите средства с ДДС;

- кратко описание на дейностите, които ще се извършват;

- очаквани резултати.

4.2. Декларация (свободен текст) от директора на учебното заведение, че е запознат с условията на подпрограмата.

4.3. Обосновка на разходите, заложени за извършване на отделните дейности. Кандидатът следва да представи минимум две оферти за стойността на дейностите, които иска да бъдат финансирани по подпрограма „Повишаване на дигиталните компетентности в сферата на образованието“. Офертите следва да съдържат брой участници, единична цена и обща сума. При кандидатстване за обучения по одобрена от МОН програма (по програма, фигурираща в информационния регистър на МОН) в сферата на дигиталните и облачни технологии за повишаване на квалификацията на педагогическите специалисти следва да се посочи програмата и да се представи една оферта.

4.4. В заявената от кандидата сума за финансова помощ не се допуска наличието на разходи, които не са обосновани и обвързани с конкретна дейност по подпрограмата.

4.5. Могат да се посочват само дейности, изпълнението на които приключва до 1 октомври на годината, в която се кандидатства.

**5. Срокът за кандидатстване за финансиране –** началната и крайната дата за подаване на документи се определя със заповед на кмета на община Пловдив и в срок до 5 работни дни от издаването ù се предоставя на заинтересованите институции чрез електронните им пощи.

**6. Разглеждане на постъпилите документи за кандидатстване**

6.1. Постъпилите документи по т. 4 се разглеждат от комисия, назначена със заповед на кмета на община Пловдив.

6.2. При наличие на постъпили в отдел „Образование“ документи за кандидатстване назначената със заповед на кмета на община Пловдив комисия заседава до 10-то число на всеки месец, като разглежда кандидатурите, регистрирани през предходния.

6.3. Комисията се състои от пет редовни члена, служители на отдел „Образование“ и резервни членове, които са минимум трима. От редовните членове се определя председател на комисията.

6.4. Членовете на комисията не могат да са свързани лица с кандидатите и/или да са в конфликт на интереси, за което подписват декларация след получаване на списъка с участниците, искащи финансиране по настоящата подпрограма.

6.5. В случай че се установи несъответствие с изискването на т. 6.4, съответният член на комисията се заменя с резервен член от комисията.

6.6. Решенията на комисията са законосъобразни, ако присъстват повече от половината от членовете ѝ.

6.7. Решенията на комисията се вземат с мнозинство повече от половината от присъстващите (50% + 1 глас).

6.8. Документите се разглеждат от комисията, като се оценяват по допустимост за съответствие с т. 1, т. 2 и т. 4. В случай на установени неточности и непълноти при оценката те може да бъдат връщани на кандидата по електронна поща до постигане на пълно съответствие. В процеса на оценката от кандидата може да се изискват допълнителни документи и разяснения. Ако кандидатът не представи допълнително поисканата информация в указания срок или в процеса на разяснения и пропуските не бъдат отстранени, искането му за финансиране може да бъде отхвърлено.

6.9. Комисията може да извършва корекции в исканата сума за финансиране, в случай че при оценката се установи:

6.9.1. наличие на недопустими дейности и/или разходи;

6.9.2. несъответствие между предвидените дейности и видовете заложени разходи;

6.9.3. неспазване на други условия за допустимост в настоящите правила за кандидатстване;

6.9.4. неоснователност на разходите;

6.9.5. при подадени документи за дейности по програмата, които надвишават годишния й лимит, комисията приоритетно финансира обученията за повишаване на квалификацията на педагогическите кадри по одобрените програми на МОН в сферата на дигиталните и облачни технологии, които са насочени към създаване на нов вид учебно съдържание (по програми, фигуриращи в информационния регистър на МОН).

6.9.6. при по-голям брой кандидатстващи образователни институции и недостиг на финансови средства по бюджета може да бъде определено намаление, пропорционално на броя на педагогическите специалисти в съответните образователни структури;

6.10. Комисията не одобрява искания за финансова подкрепа в следните случаи:

6.10.1. за покриване на предварително направени разходи;

6.10.2. за дейности, които не отговарят на посочените изисквания и определените критерии;

6.10.3. кандидатът не отговаря за условията за допустимост на тези правила;

6.11. Комисията по т. 6.1 разпределя 100 % от отпуснатия бюджет за целите на настоящата финансова подкрепа.

6.12. Комисията се произнася с решение за допускането на кандидатстващите след разглеждане на кандидатурите, регистрирани през предходния месец. Решенията на комисията се утвърждават от Кмета или се връщат за доработване от комисията. Утвърденото решение се изпраща на одобрения/ отхвърления кандидат по електронен път.

6.13. Контрол върху дейността на комисията се осъществява от Кмета на община Пловдив.

**7. Решенията на комисията** по т.6.1 се предоставят за съхранение и контрол на отдел „Образование“.

7.1. След утвърждаване на решението от кмета за предоставяне на финансовата помощ началникът на отдел „Образование“ уведомява дирекция „Финансова политика” – община Пловдив за размера на одобрените средства.

7.2. Дирекция „Финансова политика” на община Пловдив извършва корекция по бюджета на съответната образователна институция, кореспондираща с размера на одобреното финансиране.

**8. Контрол**

8.1. За изпълнение на финансираните дейности кандидатът представя отчет не по-късно от 15 октомври на годината, в която се кандидатства.

8.2. Отчетът по т. 8.1 се подготвя и представя в отдел „Образование“ и съдържа отчет за изпълнението на дейностите, ведно с документи доказващи тяхното изпълнение – договори (в т. ч. гражданските договори с учителите, създали споделените електронни уроци), фактури, протоколи, разписки, снимков материал, споделяне на ел. уроци, присъствени листове и др.

8.3. Отчетът по т. 8.1 се разглежда от комисията по т. 6.1.

8.4. При констатиране на несъответствие и/или неточности и/или грешки в представените отчети, касаещи извършени разходи, комисията дава подходящ срок на кандидата за отстраняването им.

8.5. При неотстраняване на несъответствие и/или неточности и/или грешки в представените отчети по предходната алинея, както и в случай на отчитане на неправомерен разход и/или липса на отчетни документи, доказващи съответния разход, комисията предлага съответния/-те разходи за възстановяване.

8.6. Средствата, подлежащи на възстановяване по т. 8.5, следва да бъдат върнати по сметката на община Пловдив в срок до 15 декември на годината, в която се кандидатства.

8.7. Решенията на комисията се утвърждават от Kмета на община Пловдив.

**VII. ПОДПРОГРАМА „ПОДКРЕПА ЗА ФОРМИРАНЕ НА ДУАЛНИ ПАРАЛЕЛКИ В ОБЩИНСКИ И ДЪРЖАВНИ ОБРАЗОВАТЕЛНИ ИНСТИТУЦИИ В УЧИЛИЩНОТО ОБРАЗОВАНИЕ“**

Законът за професионално образование и обучение (ЗПОО) регламентира организация на обучение чрез работа (дуална система на обучение), което е специфична форма на професионално обучение за придобиване на професионална квалификация, и се организира въз основа на партньорство между образователната институция (чл. 17а, т. 1 и т. 2 от ЗПОО) и един или няколко работодатели – чрез сключване на договор.

В професионалните гимназии обучението чрез работа (дуално обучение) се организира за ученици, навършили 16 години, в ХІ и ХІІ клас.

Ежегодно със заповед началникът на Регионалното управление на образованието – Пловдив утвърждава държавен план-прием в VIII клас по профили и професии в профилираните и професионалните гимназии, в средните и обединените училища в област Пловдив.

Община Пловдив е ангажирана със създаването на предпоставки за развитие на професионалното образование на местно равнище. Освен по линия на подпомагане на процеса на сътрудничество и координация между местното самоуправление, бизнеса и професионалното образование, община Пловдив търси възможности за стимулиране на обучението по търсените на пазара на труда професии.

**Цели**:

* популяризиране на обучението чрез работа (дуалната система на обучение) като се търси по-тясно обвързване на професионалното образование с икономическите приоритети на община Пловдив и потребностите на бизнеса;
* подкрепа за реализиране на паралелки с дуална форма на обучение в общински и държавни образователни институции в град Пловдив.

**Очаквани резултати:**

* реализиране на утвърдените с държавния план-прием паралелки с дуална форма на обучение;
* повишаване на броя на учениците в дуални паралелки;
* постигане на професионално образование, задоволяващо потребностите на бизнеса от работна ръка.

**Период на програмата: 2023 – 2025 г.**

**Индикативен бюджет на подпрограмата за 2023 г. – до 50 000 лв.;**

**Индикативен бюджет на подпрограмата за 2024 г. – до 50 000 лв.;**

**Индикативен бюджет на подпрограмата за 2025 г. – до 50 000 лв.**

**1. Допустими кандидати за финансиране** са общински и държавни образователни институции в училищното образование, включени с дуални паралелки в утвърдения със заповед на началника на РУО – Пловдив държавен план-прием в VIII клас по профили и професии в общински и държавни професионални гимназии и средни училища в община Пловдив, за всяка учебна година.

**2. Допустими за финансиране са следните дейности:**

2.1. Дейностите за популяризиране на паралелки с дуална система на обучение чрез организиране и провеждане на информационни кампании и събития (кръгли маси и форуми за кариерно ориентиране, дни на отворените врати, дни на професиите) и насърчаване на сътрудничеството между всички заинтересовани страни;

2.2. Дейностите за популяризиране на дуалните паралелки чрез разработване на информационни материали за кариерно ориентиране.

**3. Условие за финансиране:**

Максималният размер на финансовата помощ за дейностите е в размер на 100% от общия бюджет на Подпрограмата за съответната календарна година, като се разпределя пропорционално спрямо утвърдения брой на дуалните паралелки в общински и държавни образователни институции от държавния план-прием за всяка учебна година.

**4. Контрол:**

3.1. Всички общински и държавни образователни институции, финансирани по настоящата Подпрограма, са задължени да представят подробен отчет до началника на отдел „Образование“ с описателна и финансова част за изразходване на средствата по извършените дейности не по-късно от 31-ви октомври на съответната календарна година.

3.2. Отчетът по т. 3.1. се представя в отдел „Образование“ и задължително съдържа копия на първичните документи, доказващи изпълнението на дейностите (договори, фактури, протоколи и др.

3.3. Посоченият отчет се разглежда от комисия, определена със заповед на кмета на Община Пловдив, в срок до 15-ти ноември на годината, в която се кандидатства.

3.4. При констатиране на несъответствие и/или неточности и/или грешки в представените отчети, както и в случай на отчитане на неправомерен разход и/или липса на отчетни документи, доказващи съответния разход, комисията предлага съответния разход за възстановяване.

3.5. Предложението на комисията по т. 3.4 се утвърждава от кмета на община Пловдив след съгласуване с началника на отдел „Образование” и ресорния зам.-кмет „Образование, бизнес развитие и европейски политики“.

3.6. Средствата, подлежащи на възстановяване по т. 3.4, следва да бъдат върнати по сметката на община Пловдив в срок до 15-ти декември на годината, в която се кандидатства.